***Papillon***, juga **spaniel kerdil benua** atau **spaniel mainan benua**, ialah satu baka anjing daripada jenis spaniel. Sebagai salah satu baka spaniel mainan tertua, ia menerbitkan namanya daripada penampilan bulu panjang berumbai mirip kupu-kupu pada telinga. *Papillon* dengan telinga labuh dipanggil *phalène*.

Penampilan dan tingkah laku
---------------------------

Seekor *papillon* yang duduk
Tangkapan dekat seekor *papillon*
*Papillon* ialah anjing sangat cerdas dan yakin diri yang sangat mudah mempelajari trik baharu. Anjing ini dapat bergaul dengan kanak-kanak dan orang asing, tetapi biasanya menyendiri di sekeliling orang baharu. Ia juga dapat disosialisasi untuk bergaul dengan baik dengan haiwan peliharaan lain, tetapi perlu ada perhatian dengan haiwan peliharaan kecoh atau kucing dengan cakar, kerana kecederaan mungkin berlaku. Jika tidak tersosialisasi dengan betul, *papillon* dapat menjadi kurang percaya dan mempamerkan kecenderungan agresif terhadap anjing dan orang lain. *Papillon* juga mungkin sangat suka bermain dan penyayang. Sebagai anjing peneman hebat yang terkenal secara meluas, ia mempunyai semangat dan tenaga untuk memadani keluarga aktif, tetapi juga dapat menjadi cukup tenang untuk gembira dengan tidur dalam pelukan pemilik yang sama-sama penyayang. Oleh sebab paras tenaga tingginya, ia menuntut rutin senaman tambahan, berbanding dengan baka pendamping purata. *Papillon* terkenal sebagai anjing pemerhati cemerlang, kerana ia memberikan amaran kepada pemiliknya tentang perubahan persekitaran. Ia mungkin dianggap banyak bercakap seperti kebanyakan anjing mainan lain. Ia mampu menahan haba, tetapi lebih sensitif terhadap suhu sejuk kerana lapis bulu tunggalnya dan tidak patut ditinggalkan di luar tanpa pengawasan dalam cuaca sejuk.

Seekor *papillon* yang lompat dalam pertunjukan anjing
Aspek paling ikonik bagi *papillon* ialah telinganya yang besar dan cukup berjumbai yang memberikan penampilan seperti sayap mirip kupu-kupu. *Papillon* berwarna-warni atau putih dengan tompok berwarna apa-apa. Anjing putih menyeluruh atau anjing tanpa putih disingkirkan daripada gelanggang pertunjukan pengakuran. Takik (kawasan putih yang memanjang ke bawah ke antara mata) dan jalur hidung lebih diutamakan berbanding dengan kepala berwarna padu, tetapi tidak wajib. Hidung, pinggir mata, dan bibir patut berwarna hitam. Tapak kaki berlainan dari segi warna antara hitam dengan merah jambu, bergantung pada pewarnaan anjing berkenaan.

*Papillon* dapat didaftarkan dengan American Kennel Club sebagai warna dan tanda berikut, dengan jenis untuk tujuan pertunjukan yang ditunjukkan dengan **S** untuk standard ("piawai") atau **A** untuk alternatif:

| Warna | Warna | Warna | Tanda |
| --- | --- | --- | --- |
| * S: Putih dan hitam
* S: Putih dan lemon
* S: Putih dan merah
* S: Putih dan sabel
* S: Triwarna *hound*
 | * A: Hitam perang putih dan lemon
* A: Hitam merah dan putih
* A: Perang dan putih
* A: Perang kekuning-kuningan dan putih
* A: Merah
 | * A: Merah putih dan sabel
* A: Sabel
* A: Putih
* A: Putih dan hati
* A: Putih dan perak
 | * A: Tanda-tanda hitam
* A: Topeng hitam
* A: Tanda merah
* A: Sabel
* A: Tanda sawo matang
 |

Piawaian baka American Kennel Club menunjukkan kecacatan pengakuran yang mungkin dikenakan penalti: kegagalan warna bukan putih untuk menutupi bahagian hadapan dan bahagian belakang kedua-dua telinga dan memanjang dari telinga ke atas kedua-dua mata. Yang tidak dikenakan penalti merupakan sambungan sedikit kolar putih ke pangkal telinga, atau beberapa helai bulu putih yang berselang-seli dalam warna itu – selagi "penampilan kupu-kupu tidak terkorban".

Telinga besar mirip kupu-kupu dan muka bersimetri pada *papillon* memberi baka ini namanya.
Dua variasi telinga baka ini terlihat, iaitu telinga sepenuhnya tegak pada *papillon* dan telinga labuh mirip spaniel pada *phalène*. *Phalène* berkemungkinan merupakan imbauan kembali kepada leluhur spanielnya. American Kennel Club dan Persekutuan Kinologi Antarabangsa (FCI) menganggap *phalène* dan *papillon* sebagai baka sama.

Perangai
--------

Perangai *papillon* ialah perangai anjing gembira, ramah, dan suka mengembara. Ia pada umumnya tidak silu dan tidak agresif. *Papillon* dapat menjadi anjing keluarga cemerlang, tetapi patut diawasi di sekeliling kanak-kanak kecil, seperti mana-mana anjing, kerana kekurangan pemahaman anak kecil tentang tingkah laku anjing dan kemungkinan bahawa mereka bakal melakukan sesuatu untuk mengganggu anjing itu. Dengan kecerdasan *papillon*, ia memerlukan pelatihan ketat dan rangsangan mental untuk mengelakkan isu tingkah laku yang timbul daripada kebosanan. Menurut Dr. Stanley Coren, pakar dalam kecerdasan haiwan, *papillon* merupakan antara sepuluh baka anjing terpintar yang menduduki tempat ke-8 daripada 138 baka yang diuji.

Kesihatan
---------

*Papillon* hanya mempunyai masalah kesihatan kecil, walaupun kehelan tempurung lutut, sawan, dan masalah gigi dapat menjadi isu. Sebagai tambahan, ia dapat menjadi berisiko terhadap atrofi retina progresif, penyakit ceper intervertebra, dan alahan.

### Senaman

Permainan menguruskan banyak keperluan senamannya; walau bagaimanapun, seperti semua baka, permainan tidak cukup untuk semua senaman. Sesi berjalan atau larian harian ialah cara terbaik untuk menyenamkan *papillon*. Ia juga menikmati permainan singkat baik di kawasan selamat terbuka tanpa cawak, seperti halaman besar berpagar. *Papillon* ialah baka anjing sangat aktif dan menikmati pekerjaan untuk dilakukan. Pembiak baka *papillon* mengesyorkan ketangkasan anjing, *rally obedience*, atau pelatihan kepatuhan untuk *papillon* kerana kecerdasan dan paras tenaganya.

### Jangka hayat

Tinjauan Papillon Club of America tahun 2002 mendapati bahawa *papillon* milik anggota mereka hidup secara purata selama 11.45 tahun. Walau bagaimanapun, dengan kemajuan moden dalam penjagaan dan pemakanan anjing, *papillon* kini diketahui biasanya mempunyai jangka hayat antara 14 dengan 16 tahun, dengan sesetengah anjing yang hidup sehingga 17 tahun.

Sejarah
-------

Permaisuri Sophie Dorothea dari Prusia dengan seekor *phalène* pada tahun 1737
Seekor *papillon* dari tahun 1915
Sejarah *papillon* dijejak melalui karya seni. Spaniel mainan terawal yang menyerupai *papillon* ditemukan di Itali. Titian melukis anjing-anjing kecil ini dalam banyak lukisan terkenal mulai sekitar tahun 1500, termasuk *Venere di Urbino* (1542). Seniman lain yang cukup terkenal yang menyertakannya dalam lukisan merupakan Watteau, Gonzales Coques, Fragonard, Paolo Veronese, dan Mignard. Dalam sebuah lukisan sempena Largillierre dalam Koleksi Wallace di London, seekor *papillon* jelas ditunjukkan dalam potret keluarga Louis XIV. *Papillon* juga terdapat dalam lukisan keluarga diraja di serata Eropah dan lukisan keluarga kelas saudagar. Baka ini popular di England, di Perancis, dan di Belgium, yang dianggap sebagai negara asal oleh FCI.

"Spaniel Titian" dan yang digambarkan oleh seniman kemudian melalui Mignard dan yang sezaman mempunyai ciri telinga layu yang merupakan ciri *phalène* kini; penampilan bertelinga tegak tidak menjadi bergaya sehingga penghujung abad ke-19. Spaniel Titian juga berwarna merah dan putih secara eksklusif, berbeza dengan banyak pewarnaan beriktiraf bagi *papillon* kini.

Sejarah *papillon* dan perkaitan panjang dengan kerabat diraja telah membawa kepada banyak kisah tentang baka ini. Marie Antoinette dikatakan pernah berjalan ke arah gilotin sambil memegang anjing kecil baginda di bawah lengan, mungkin kisah penuh keraguan. Walau bagaimanapun, menurut tradisi, anjing milik Marie Antoinette ialah spaniel kecil yang telah dibawa ke pekarangan istana Perancis dari Sepanyol di atas belakang keldai beban. Menurut cerita, anak anjing baginda diselamatkan dan dijaga di dalam sebuah bangunan di Paris yang masih dipanggil Rumah *Papillon*. Anjing milik Marie Antoinette itu dikatakan diturunkan daripada baka sangat tua bertelinga labuh yang dikenali sebagai spaniel kerdil/mainan benua yang muncul dalam fresko dan lukisan gereja seawal abad ke-13.

*Papillon* masih dirujuk secara rasmi sebagai *épagneul nain continental* (ENC, "spaniel kerdil benua") di negara tidak berbahasa Inggeris. Nama *squirrel spaniel* ("spaniel tupai") juga telah digunakan, yang kemungkinan besar merujuk piawaian lebih awal yang menyatakan set ekor yang diperihalkan sebagai ekor "melingkar ke atas belakang seperti ekor tupai". Salah satu versi sejarah bagi kedua-dua keragaman rupa bentuk telinga pada ENC ("*papillon*" untuk menandakan telinga tegak dan "*phalène*" untuk menandakan telinga labuh) ialah bahawa menuju penghujung abad ke-19, penggemar baka membiakbakakan versi spaniel yang telinganya berdiri. Anjing ini dikatakan bergelar *papillon* berdasarkan telinga tegak yang sangat besar yang menyerupai sayap kupu-kupu. Keragaman bertelinga labuh bagi baka ini dipanggil *phalène* (yang bermaksud "rama-rama"). Kedua-dua jenis masih dibiakbakakan kini dan muncul dalam perinduk sama. Keragaman *papillon* adalah lebih umum, walaupun baru-baru ini, *phalène* telah mengalami kebangkitan semula dari segi kepopularan.

*Papillon* pertama kali diiktiraf oleh AKC pada tahun 1935 dengan pembentukan Papillon Club of America. Menjelang penamat peperangan, kelab itu tidak lagi berfungsi, tetapi diaktifkan semula pada tahun 1948, dengan acara khas pascaperang pertama yang diadakan pada September 1954. Pada tahun 1999, Ch. Loteki Supernatural Being (nama panggilan "Kirby") yang dimiliki dan dikendalikan oleh John Oulton dari Norwalk, Connecticut, menjadi *papillon* pertama yang memenangi "Best in Show" berprestij dalam pertunjukan anjing tahunan Westminster Kennel Club. Kirby juga memenangi kejayaan antarabangsa untuk baka ini dengan mengambil alih Pertunjukan Anjing Sedunia di Helsinki, Finland dan Royal Invitational di Kanada pada tahun 1998. *Papillon* juga menikmati kejayaan kini di bidang kompetitif di luar pengakuran, termasuk kepatuhan dan ketangkasan.

Pada tahun 2019, Planet Waves Forever Young Daydream Believers (nama panggilan "Dylan") menjadi *papillon* pertama yang memenangi Best in Show dalam Crufts.

* Potret *papillon*
* 
* 
* 
* 
* 
* 
* 
* 
* 
* Seekor anak papillonSeekor anak *papillon*
* Seekor anak papillon triwarnaSeekor anak *papillon* triwarna
* Seekor papillon dengan lidah terkeluar sambil menutup mulutSeekor *papillon* dengan lidah terkeluar sambil menutup mulut

Lihat juga
----------

* Senarai baka anjing
* Anjing riba
* Anjing teman
* Anjing mainan

Catatan
-------

1. ↑  Jawi: ‏ڤاڤييون‎code: ms is deprecated ‎, Sebutan bahasa Melayu: [papi(j)ɔn]; Perancis: *papillon*, lit. '[bertelinga] kupu-kupu'code: fr is deprecated
2. ↑  Jawi: ‏سڤانيئل کرديل بنوا, سڤانيئل ماءينن بنوا‎code: ms is deprecated ‎; Perancis: *épagneul nain continental*code: fr is deprecated ; bahasa Inggeris: *continental toy spaniel*code: en is deprecated

Rujukan
-------

1. ↑  "AKC Papillon Colors & Markings" (dalam bahasa Inggeris). Diarkibkan daripada yang asal pada 22 Ogos 2014. Dicapai pada 6 Februari 2024.
2. ↑  AKC Papillon Breed Standard (Inggeris)
3. ↑  Fédération Cynologique Internationale Group 9 Companion and Toy Dogs, Section 9 Continental Toy Spaniel (Inggeris) Diarkibkan 14 Mac 2008 di Wayback Machine
4. ↑  Bove, Lori (16 November 2009). "The AKC Papillon Standard" (dalam bahasa Inggeris). Papillon Club of America. Dicapai pada 6 Februari 2024.
5. 1 2 3  Zech, Elaine S. (2009). "Health Concerns of the Papillon" (dalam bahasa Inggeris). Papillon Club of America. Diarkibkan daripada yang asal pada 15 Jun 2012. Dicapai pada 6 Februari 2024.
6. ↑  Coile, Caroline (2005). *Encyclopedia of dog breeds second edition* (dalam bahasa Inggeris). Barron's Educational Series. m/s. 352. ISBN 978-0764157004.
7. 1 2 3 4 5 6  "Papillon FAQ" (Inggeris). Papillon Club of America. Dikemaskinikan pada 19 Ogos 2000. Dicapai pada 6 Februari 2024.
8. ↑  "SUMMARY OF FINDINGS 2002" (dalam bahasa Inggeris). Diarkibkan daripada yang asal pada 20 November 2011.
9. ↑  "The Papillon: A Small Dog with a Big Personality" (dalam bahasa Inggeris). 18 Mei 2023.
10. 1 2 3 4 5  "Brief History of the Papillon" (Inggeris). Papillon Club of America. Dicapai pada 6 Februari 2024. Diarkibkan 6 Julai 2008 di Wayback Machine
11. 1 2  "Papillon Dog Breed Information" (Inggeris). Anderson, David. Local Puppy Breeders. Dicapai pada 6 Februari 2024.
12. ↑  "Papillon History" (Inggeris). American Kennel Club. Dicapai pada 6 Februari 2024.
13. ↑  "Best in Show Winners". (Inggeris) Diarkibkan 25 Disember 2007 di Wayback Machine The Westminster Kennel Club. Dicapai pada 6 Februari 2024.
14. ↑  "Crufts 2019: Dylan the papillon crowned best in show". *BBC News* (dalam bahasa Inggeris). 10 Mac 2019. Dicapai pada 6 Februari 2024.
15. ↑  "Crufts 2019 Results" (dalam bahasa Inggeris). The Kennel Club. Dicapai pada 6 Februari 2024.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Papillon*** |

* *Papillon* di Curlie

| * l
* b
* s
Anjing berasal dari Perancis |
| --- |
| Anjing pemburu bau | 
* Baset Artois Normandie
* Baset biru Gascogne
* Baset grifon besar Vendée
* Baset grifon kecil Vendée
* Baset perang Bretagne
* *Beagle-harrier*
* Anjing Billy
* Grifon besar Vendée
* Grifon biru Gascogne
* Grifon Nivernais
* Grifon perang Bretagne
* Grifon sederhana Vendée
* Anjing pemburu Ariège
* Anjing pemburu Artois
* Anjing pemburu biru besar Gascogne
* Anjing pemburu biru kecil Gascogne
* Anjing pemburu buruan kecil Inggeris-Perancis
* Anjing pemburu darah
* Anjing pemburu Gascogne Saintonge
* Anjing pemburu Poitou
* Anjing pemburu porselin
* Anjing pemburu Provence
* Anjing pemburu putih dan hitam besar Inggeris-Perancis
* Anjing pemburu putih dan hitam Perancis
* Anjing pemburu putih dan jingga besar Inggeris-Perancis
* Anjing pemburu putih dan jingga Perancis
* Anjing pemburu triwarna besar Inggeris-Perancis
* Anjing pemburu triwarna Perancis

 | Perancis |
| *Gundog* | 
* *Barbet*
* Grifon penuding berbulu dawai
* Anjing penuding Ariège
* Anjing penuding Auvergne
* Anjing penuding Bourbonnais
* Anjing penuding Perancis
* Anjing penuding Saint-Germain
* Spaniel biru Picardie
* Spaniel Bretagne
* Spaniel Perancis
* Spaniel Picardie
* Spaniel Pont-Audemer
* Spaniel Saint-Usuge

 |
| Anjing pastoral | 
* Anjing gembala Beauce
* Anjing gembala Brie
* Anjing gembala Picardie
* Anjing gembala Pyrénées
* Anjing gunung Pyrénées

 |
| Lain-lain | 
* *Bichon frisé*
* Buldog Perancis
* Anjing Corse
* *Dogue* Bordeaux
* *Papillon*
* *Phalène*
* Pudel

 |
| Pupus | 
* *Chien-gris*
* Anjing pemburu Norman
* Anjing pemburu perang besar Bretagne
* Anjing penuding du Puy
* Anjing putih raja
* Anjing Talbot

 |

| * l
* b
* s
Anjing mainan |
| --- |
| 
* Anjing berjambul China
* *Bichon frisé*
* *Bichon* Havana
* Anjing Bologna
* *Bolonka*
* Buldog Perancis
* *Cavalier King Charles spaniel*
* Anjing Chihuahua
* *Chin* Jepun
* Grehaun kecil Itali
* Grifon Brussel
* Anjing kapas Tuléar
* *King Charles spaniel*
* *Lhasa apso*
* Anjing mainan Rusia
* Anjing Malta
* *Papillon*
* Anjing Peking
* *Phalène*
* Pincer kerdil
* Pincer monyet
* Anjing Pomerania
* Pudel kerdil
* Pudel mainan
* *Pug*
* *Shih tzu*
* Anjing singa kecil
* Spaniel Tibet
* Terier Biewer
* Terier Boston
* Terier mainan hitam dan sawo matang Inggeris
* Terier mainan Manchester
* Terier rubah mainan
* Terier sutera Australia
* Terier Yorkshire

 |
| 
**Jenis:** *Bichon*
 |